ลูนี่ตูนส์ บ้าหลุดโลก

ลูน่าติด บ้าหลุดโลก (Loonatics Unleashed) เป็นการ์ตูนทีวีแอนิเมชันของประเทศสหรัฐอเมริกา ผลิตโดย Warner Bros. ฉายที่อเมริกาผ่านทางช่อง Kids' WB! ในประเทศไทยฉายผ่านทางทรูวิชั่นส์ ช่อง 29 สำหรับระบบอนาล็อกและช่อง 32 สำหรับระบบดิจิตอล หรือช่อง การ์ตูนเน็ตเวิร์ค เนื้อหาหลักของการ์ตูนเรื่องนี้จะเป็นเรื่องของลูกหลานของตัวละครในเรื่อง ลูนี่ตูนส์ โดยจะผสมอารมณ์ขันในแบบฉบับของลูนี่ตูนส์ และยังคงมีฉากต่อสู้ผสมอยู่ด้วย

**เนื้อเรื่อง**
ในปีค.ศ. 2772 เกิดดาวตกพุ่งชนลงที่แอ๊คเมโทรโพลิส (เป็นการผสมคำระหว่าง แอ๊คมี่ ซึ่งเป็นบริษัทผลิตสินค้าให้กับพวกลูนี่ตูนส์ กับ เมโทรโพลิส เมืองของซูเปอร์แมน) ทำให้โลกหลุดจากวงโคจร จากเหตุการณ์ครั้งนั้นได้เกิดการปลดปล่อยพลังเหนือมนุษย์ ก่อกำเนิดฮีโร่สายพันธุ์ใหม่ ลูนาติคส์ (สำหรับประเทศไทยจะเรียกว่า ซูเปอร์ตูนส์) แต่ในขณะเดียวกันก็มีคนบางคนที่ได้รับพลังพิเศษแต่กลับใช้มันในทางที่ผิด ซึ่งเป็นหน้าที่ของเหล่าลูนาติคส์ที่จะหยุดยั้งพวกนั้นไว้

**ตัวละคร**

**ลูนาติคส์**

**เอซ บันนี่**
 ลูกหลานของ บักส์ บันนี- ชื่อภาษาอังกฤษ Ace Bunny- สีชุด เหลือง- ผู้ให้เสียงพากย์ Charlie Schlatter
หัวหน้าหลักของสมาชิกลูนาติคส์ มีสายตาอินฟราเรดและสามารถยิงแสงเลเซอร์ออกมาจากตาได้ เขายังมีความสามารถในศิลปะป้องกันตัวและใช้ดาบเป็นอาวุธ ก่อนทีจะได้รับพลัง เอซเป็นสตั๊นท์แมนที่ฝันอยากเป็นนักแสดงเอง และเช่นเดียวกับบรรพบุรุษของเขา เอซก็มีมุขเช่นเดียวกับที่บักส์ บันนี่เคยใช้ (เช่น What's up, Doc? หรือ Of course, you realize this means war)

**เล๊กซี่ บันนี่**
 ลูกหลานของ โลล่า บันนี่- ชื่อภาษาอังกฤษ Lexi Bunny- สีชุด ชมพู
สมาชิกหญิงของลูนาติคส์ เธอมีหูที่สามารถฟังเสียงได้ในระยะไกลและมีพลังจิต นอกจากนั้นยังมีความไวสูง ก่อนหน้าที่จะได้รับพลัง เธอเป็นนักศึกษาของมหาวิทยาลัยแอ๊คเมโทรโพลิส ซึ่งต้องการจะเป็นเชียร์ลีดเดอร์ แต่เพราะเก่งกว่ารุ่นพี่ของเธอทำให้เธอไม่ได้รับเลือก ว่ากันว่าเล๊กซี่น่าจะเป็นลูกหลานของบักส์ บันนี่ ตามความสัมพันธ์ของบักส์กับโลล่าในลูนี่ตูนส์ต้นฉบับ

**แดนเจอร์ ดั๊ค**
 ลูกหลานของ แดฟฟี่ ดั๊ค- ชื่อภาษาอังกฤษ Danger Duck- สีชุด ส้ม
ดั๊คเป็นตัวละครประเภทอีโก้จัด ฝันอยากเป็นหัวหน้าทีมลูนาติคส์เอง เขามีพลังย้ายมวลสาร (หรือที่ในเพลงเปิดตัวเขียนว่า "Quantum Quack" ซึ่งดั๊คเรียกว่าการ "Quacking") และมีพลังในการขว้างลูกบอลพลังงานที่เลือกสารต่างๆใส่เป้าหมายได้ ก่อนหน้าที่ได้รับพลังดั๊คเป็นคนทำความสะอาดสระว่ายน้ำและฝันอยากเป็นไลฟ์การ์ด ดั๊คเป็นลูนาติคส์คนเดียวในเรื่องที่ถูกเรียกด้วยนามสกุล (ดั๊ค) แทนที่ชื่อจริง (แดนเจอร์)

**เทค อี โคโยตี้**
 ลูกหลานของ ไวลี อี. ไคโยตี- ชื่อภาษาอังกฤษ Tech E. Coyote- สีชุด เขียว
เทคเป็นช่างเทคนิคประจำทีม เป็นคนที่มีความฉลาดสูงมาก เขาสามารถสร้างแม่เหล็กไฟฟ้าซึ่งสามารถยกวัตถุจากระยะไกลได้และยังมีความสามารถในการฟื้นฟูร่างกายที่เสียหายหรือถูกทำลายได้แต่ยังคงได้รับความเจ็บปวดแบบปกติ (ซึ่งเป็นความสามารถเดียวกับบรรพบุรุษของเขา) ก่อนหน้าที่จะได้รับพลัง เทคเป็นนักวิจัยของสถาบันแอ๊คเม่และถูกปฏิเสธผลงานของเขา หน้าที่หลักๆของเทคมักจะเป็นการสร้างอาวุธและยานพาหนะ

**แสลม แทซมาเนี่ยน**
 ลูกหลานของ แทซมาเนี่ยน เดวิล- ชื่อภาษาอังกฤษ Slam Tasmanian- สีชุด ม่วง
แสลมเป็นพวกใช้กำลังในทีม เขาสามารถหมุนตัวเป็นทอร์นาโด, หมุนเป็นไฟฟ้า และสามารถปล่อยพายุหมุนออกจากแขนได้  ก่อนหน้าที่จะได้พลังแสลมเป็นนักมวยปล้ำอาชีพใช้ชื่อว่า "ลมป่วนสลาตัน" (Twisted Spinner)โดยปกติแสลมมักจะพูดไม่เป็นภาษาคน (เช่นเดียวกับบรรพบุรุษของเขา) แต่พวกลูนาติคส์ส่วนมากก็เข้าใจสิ่งที่เขาพูด

**เรฟ รันเนอร์**
 ลูกหลานของ โร้ด รันเนอร์- ชื่อภาษาอังกฤษ Rev Runner- สีชุด แดง
เรฟเป็นตัวละครความเร็วสูง เขามีพลังในการวิ่งและบินและยังมีเรดาร์พลังจิต ซึ่งสามารถระบุตำแหน่งของเพื่อนร่วมทีมได้ ก่อนหน้าที่จะได้รับพลัง เรฟเป็นเด็กส่งอาหารแต่มักจะส่งช้าจนอดได้เงินหลายครั้ง (เพราะว่าอาหารที่ส่งนั้น ถ้าส่งช้าเกิน 30 นาทีลูกค้าจะได้ฟรี) ว่ากันว่าเรฟเองก็เป็นคนมีปัญญาพอควรเพราะตอนเป็นเด็กส่งอาหารก็เคยประดิษฐ์รองเท้าสเก็ตพลังจรวดขึ้นเอง รวมทั้งเขายังสามารถเข้าใจและวิเคราะห์ปัญหาต่างๆได้พอๆกับเทคเลยทีเดียว ตรงข้ามกับบรรพบุรุษของเขา เรฟสามารถพูดภาษาอังกฤษได้ (ซึ่งโร้ด รันเนอร์พูดได้แค่ "มี๊บ มี๊บ")

**ซาดาเวีย**
 ชื่อภาษาอังกฤษ Zadavia
หัวหน้าของกลุ่มลูนาติคส์ มักปรากฏตัวมาในรูปแบบของโฮโลแกรม เป็นคนออกคำสั่งและถ่ายทอดเหตุการณ์ให้กับพวกลูนาติคส์และยังรอบรู้เรื่องต่างๆในแอ๊คเมโทรโพลิส ตัวตนของเธอนั้นยังคงเป็นปริศนา

**ลูกหลานของลูนี่ทูนส์คนอื่นๆ**
 หญิงชรา
 หญิงชราที่ปรากฏตัวมาในตอน Weathering Heights ซึ่งหลังจากถูกพวกลูนาติคส์ช่วย เธอได้พูดขึ้นว่า "ฉันรู้จักปู่ของปู่ของปู่ของพวกเขา" มีความเป็นไปได้ที่เธอคือแกรนนี่หรือไม่ก็ลูกหลานของแกรนนี่ ซึ่งเป็นคุณยายที่ปรากฏตัวในลูนี่ทูนส์
 คุณเลกฮอร์น (Mr.Leghorn)
 ปรากฏมาในตอน Stop the World, I Want to Get Off ซึ่งเขาเป็นสปอนเซอร์ให้การแข่งแบชเชอร์บอล เขาน่าจะเป็นทายาทของไก่ ฟรอกฮอร์น เลกฮอร์น ทั้งการพูดและน้ำเสียง รวมทั้งชอบถือไม้เท้าเหมือนกัน

**รายชื่อตอน**

**ฤดูกาลที่ 1**
# Loonatics on Ice  จู่ๆแอ๊คเมโทรโพลิสก็เกิดอุณหภูมิที่ต่ำลงอย่างลึกลับ พวกลูนาติคส์ได้พบว่าเหล่าไวกิ้งอวกาศมีส่วนเกี่ยวกับเรื่องนี้ พวกเขาต้องหยุดมันให้ได้ก่อนที่โลกจะหนาวเหน็บไปตลอดกาล
# Attack of the Fuzz Balls  มีการวางขายของสัตว์เลี้ยงสายพันธุ์ใหม่ "ฟัซซ์" พร้อมๆกับการได้รับรายงานถึงตัวประหลาดที่ออกทำร้ายผู้คน ฟัซซ์และตัวประหลาดหกขาจะเกี่ยวข้องกันหรือไม่
# Cloak of Black Velvet  อาชญากรนามแบล็คเวลเว็ท ออกขโมยจานเรดาร์เพื่อให้เมืองแอ๊คเมโทรโพลิสตกอยู่ในความมืดตลอดกาล เมื่อเทคโดนสะกดจิตให้ไปสร้างเครื่องนั้นเหล่าลูนาติคส์ที่เหลือต้องไปหยุดยั้งกำมะหยี่ดำ พร้อมๆกับช่วยเทคออกมาให้ได้
# Weathering Heights  ขณะที่ผู้รายงานข่าวสภาพอากาศชื่อดัง มิสตี้ บรีซ กำลังถ่ายทำรายการอยู่นั้น เด็กเสิร์ฟกาแฟของเธอซึ่งสามารถควบคุมลมฟ้าอากาศได้แกล้งมิสตี้ บรีซและทำรายการแทน แต่ขณะทำรายการได้เกิดอุบติเหตุทำให้เธอกลายเป็น "เวเธอร์เวน" ซึ่งเธอมีแผนจะสร้างความปั่นป่วนให้กับอากาศทั่วโลก เหล่าลูนาติคส์จึงต้องวางแผนเพื่อไปหยุดยั้งเธอ แต่ทว่าดั๊คซึ่งเป็นแฟนตัวยงของมิสตี้ บรีซ กลับพุ่งเข้าใส่เวเธอร์เวน เพราะเธอดูถูกมิสตี้ บรีซ ซึ่งเท่ากับดูถูกแดนเจอร์ ดั๊ค
# Going Underground  ดร.แดร์ นักวิทยาศาสตร์สติเฟื่องได้ขโมยงูหยกมาและใช้มันทำให้โลกใต้ดินกับเมืองแอ๊คเมโทรโพลิสสลับที่กัน เหล่าลูนาติคส์ต้องดำดินไปหยุดยั้งดร.แดร์ให้ได้
# The Comet Cometh  ในวันครบรอบ 1 ปีที่อุกกาบาตพุ่งชนแอ๊คเมโทรโพลิส เหล่าลูนาติคส์พบว่าตอนนี้มีอุกกาบาตลูกใหญ่กว่ากำลังมุ่งมาชนแอ๊คเมโทรโพลิส ซึ่งนั่นอาจจะหมายถึงแอ๊คโมโทรโพลิสจะถูกทำลาย เหล่าลูนาติคส์ต้องมุ่งไปอวกาศเพื่อทำลายอุกกาบาตลูกนั้นให้ได้และในระหว่างนั้นเหล่าลูนาติคส์ต่างรำลึกถึงวินาทีแรกที่พวกเขาได้พบอุกกาบาตลูกแรก
# The World is My Circus  ละครสัตว์อวกาศได้มาเปิดการแสดงที่แอ๊คเมโทรโพลิส ซึ่งนำโดยริงก์มาสเตอร์ทำการโชว์สัตว์แปลกๆ แต่ทว่าหลังจากแสดงได้ไม่นานมีข่าวลึกลับของเด็กที่หายตัวไป พวกลูนาติคส์สืบดูจนพบว่าโฉมหน้าที่แท้จริงของละครสัตว์อวกาศก็เพื่อจับคนมาเปลี่ยนร่างกายให้เป็นสัตว์ และเหล่าลูนาติคส์ก็พลาดท่าจนถูกตัดต่อพันธุกรรมแต่หลบหนีออกมาได้ ทำให้พลังของพวกเขาเกิดสลับกัน พวกเขาจึงต้องกลับไปหาริงก์มาสเตอร์และทำให้ทุกคนกลับเป็นแบบเดิม โดยต้องใช้พลังที่เขาไม่เคยใช้มาก่อน
# Stop the World, I Want to Get Off  อาชญากรผู้มีความสามารถในการควบคุมแรงโน้มถ่วง "มาสซิฟ" ได้ออกปล้นของมีค่าที่มีมูลค่าสูงขึ้นเรื่อยๆ เหล่าลูนาติคส์ที่ต้องเผชิญหน้ากับพลังแรงโน้มถ่วงอันสุดร้ายกาจต้องหาทางหยุดยั้งเขาเอาไว้
# Sypher  ทุกครั้งที่เหล่าลูนาติคส์ถูกสัมผัสโดย "ไซเฟอร์" พวกเขาจะถูกดูดพลังพิเศษไป ไซเฟอร์อ้างตัวเป็นซูเปอร์ฮีโร่จอมปลอมและสร้างชื่อเสียงให้ตนเอง เหล่าลูนาติคส์ที่ไร้พลังจะต้องหาทางเอาพลังคืนมาให้ได้ โดยต้องปะทะกับตัวไซเฟอร์ ผู้มีพลังทุกชนิดของลูนาติคส์
# Time After Time  อาชญากรผู้ควบคุมเวลาที่เรียกตัวเองว่า "ไทม์สคิป" (สำหรับในประเทศไทยจะเรียกว่า "ตัวควบคุมเวลา") ได้ขโมยหุ่นยนต์รุ่นใหม่ล่าสุดของกองทัพ "โทรล์บอต 9000" ออกไปก่อความเดือดร้อน เหล่าลูนาติคส์ที่พยายามเข้าสู้แต่ไม่สามารถต่อกรกับไทม์สคิปได้ จู่ๆพวกเขาต่างถูกย้อนเวลากลับไปเริ่มต้นวันเดิมอีกครั้ง ขณะที่พวกเขายังสับสนกับเดจาวูที่เกิดขึ้น พวกเขาได้พบว่าไทม์สคิปเป็นหลานชายของศาสตราจารย์ฟิเดล โครนิเกอร์ ที่ได้รับอุบัติเหตุจากเครื่องคำนวณเวลาทำให้เขาสามารถเดินทางข้ามผ่านเวลาได้อย่างง่ายดาย และด้วยความช่วยเหลือของศจ.ฟิเดล โครนิเกอร์ เหล่าลูนาติคส์จึงสู้กับไทม์สคิปอีกครั้ง
# The Menace of Mastermind วายร้ายอัจฉริยะ มาสเตอร์ไมนด์ อดีตเพื่อนร่วมสถานบันกับเทค แหกคุกในเมืองและกลับมาล้างแค้นเทค เมื่อเธอสามารถยึดกองบัญชาการของเหล่าลูนาติคส์ได้ มีเพียงเทคเท่านั้นที่อัจฉริยะพอจะต่อกรกับเธอได้
# Acmegeddon - Part I  ขณะที่อาชญากรสี่คน ไซเฟอร์, มาสเตอร์ไมนด์, เวเธอร์เวน และ มาสซิฟ กำลังถูกส่งตัวไปยังสถานดัดสันดาน พวกเขาถูกดูดโดยรูหนอนลึกลับและได้พบกับออพติมาตัส ที่เสนอแกมบังคับให้ทั้งสี่บุกยึดศูนย์บัญชาการของพวกลูนาติคส์ ขณะที่ดั๊คและเรฟเข้าไปสืบการหายตัวไปของอาชญากรทั้งสี่ อาชญากรทั้งสี่ก็เข้ามาเล่นงานพวกลูนาติคส์และจับขังไว้ ถึงแม้ไซเฟอร์จะดูดพลังของดั๊คไปได้ แต่พวกลูนาติคส์ทั้งหมดก็หนีออกมาได้ และเมื่อออพติมาตัสพาพวกอาชญากรกลับไปที่ดาวของเขาดั๊คก็ตามไซเฟอร์ไปเพราะต้องการพลังคืน ซาดาเวียก็ปรากฏตัวขึ้นมาและบอกเรื่องสำคัญให้พวกลูนาติคส์ฟัง
# Acmegeddon - Part II  ต่อจากตอนที่แล้ว ซาดาเวียปรากฏตัวมาและเล่าความจริงระหว่างเธอกับออพติมาตัส เหล่าลูนาติคส์จึงมุ่งไปยังดาวเคราะห์แห่งหนึ่งเพื่อช่วยดั๊คออกมาพร้อมกับซาดาเวีย แต่ระหว่างทางไปซาดาเวียถูกจับไปและออพติมาตัสเริ่มเปิดรูหนอนเพื่อส่งแอ๊คเมโทรโพลิสไปยังจักรวาลที่หนาวเหน็บ ตอนนี้เหล่าลูนาติคส์เป็นความหวังเดียวของแอ๊คเมโทรโพลิสที่จะหยุดยั้งแผนการร้ายนี้

**ฤดูกาลที่ 2**
# Secrets of the Guardian Strike Sword
# A Creep in the Deep
# I am Slamacus
# The Heir Up There
# Family Business
# Cape Duck
# The Hunter
# It Came From Outer Space
# Apocalypso
# In the Pinkster
# The Music Villain
# The Fall of Blanc (1)
# In Search of Tweetums (2)

**ดีวีดี**
ลูนี่ตูนส์ บ้าหลุดโลก ได้มีการวางจำหน่ายเป็นดีวีดีโซน 1 ฤดูกาลที่ 1 ในวันที่ 13 มีนาคม ค.ศ. 2007และวางจำหน่ายฤดูกาลที่ 2 ในวันที่ 14 สิงหาคม ค.ศ. 2007

**อ้างอิง**

**เกร็ด**
 จากตอน The Menace of Mastermind ทำให้เราทราบว่าสีขนของเหล่าลูนาติคส์จะเปลี่ยนสีไปตามชุดที่พวกเขาใส่ (อาจจะเป็นแสงจากชุดก็ได้)- ในตอน Stop the World, I Want to Get Off ดั๊คหยิบทั่งเล็กทองคำออกมาจากพิพิธภัณฑ์ ซึ่งทั่งเหล็กนั้นเป็นอุปกรณ์ที่มักใช้ประจำในลูนี่ทูนส์- ในตอน Acmegeddon - Part II ซาดาเวียเปิดเผยว่าตนมาจากดาวชื่อ "เฟรเลนจ์" ซึ่งชื่อดาวมาจากชื่อของ Isadore "Friz" Freleng ซึ่งเป็นอะนิเมเตอร์ให้กับการ์ตูนลูนี่ทูนส์ในปี 1928-1995 ซึ่งเสียชีวิตในปีนั้น

**แหล่งข้อมูลอื่น**
  เว็บไซต์อย่างเป็นทางการของลูนี่ตูนส์ บ้าหลุดโลก date=2006-11-19  
หมวดหมู่:ลูนี่ตูนส์
หมวดหมู่:การ์ตูนอเมริกัน
หมวดหมู่:การ์ตูนทีวีแอนิเมชัน
หมวดหมู่:การ์ตูนทีวีแอนิเมชันภาคแยก
หมวดหมู่:การ์ตูนทีวีแอนิเมชันเริ่มต้นใหม่
หมวดหมู่:ซูเปอร์ฮีโรวัยทีน
หมวดหมู่:องค์กรสมมุติ
หมวดหมู่:การ์ตูนทีวีแอนิเมชันตะวันตกที่ได้รับอิทธิพลจากสื่ออนิเมะ